**REPUBLIKA HRVATSKA**

**ZAGREBAČKA ŽUPANIJA**

**GRAD SVETI IVAN ZELINA**

TRG A. STARČEVIĆA 12

10380 **SVETI IVAN ZELINA**

Sv. Ivan Zelina, 12. veljače 2021.

**Matični broj 02705753**

**Šifra djelatnosti 8411**

**OIB: 49654336134**

**RKP:27159**

Razina 22, razdjel 000

HR9023600001842900004

## BILJEŠKE

**za razdoblje od 01.01. – 31.12.2020. godine**

**uz financijsko izvješće temeljem članka 13. – 16. Pravilnika o financijskom**

**izvještavanju u proračunskom računovodstvu**

Ukupni prihodi i primici Proračuna Grada Svetog Ivan Zelina ostvareni su u 2020.g u iznosu 49.774.493 kn , što je za 3% manje u odnosu na 2019.g. a rashodi i izdaci su ostvareni u iznosu 47.745.979 kn što je za 12% manje u odnosu na 2019.g.

|  |  |  |  |
| --- | --- | --- | --- |
| **NAZIV** | **2019.** | **2020.** | INDEX |
| Prihodi poslovanja | 51.299.998 | 46.728.933 | 91 |
| Rashodi poslovanja | 40.669.103 | 37.324.975 | 92 |
| VIŠAK PRIHODA POSLOVANJA | **10.630.895** | **9.403.958** | **88** |
| Prihodi od prodaje nefinancijske imovine | 94.511 | 45.560 | 48 |
| Rashodi za nabavu nefinancijske imovine | 12.473.295 | 9.396.315 | 75 |
| MANJAK PRIHODA OD NEFINANANCIJSKE IMOVINE | **12.378.784** | **9.350.755** | **75** |
| Primici od financijske imovine |  | 3.000.000 |  |
| Izdaci za financijsku imovinu | 1.004.603 | 1.024.689 | 102 |
| VIŠAK PRIHODA OD FINANCIJSKE IMOVINE |  | **1.975.311** |  |
| MANJAK PRIHODA OD FINANCIJSKE IMOVINE | **1.004.603** |  |  |
| **UKUPNI PRIHODI I PRIMICI** | **51.394.509** | **49.774.493** | **97** |
| **UKUPNI RASHODI I IZDACI** | **54.147.001** | **47.745.979** | **88** |
| **VIŠAK PRIHODA I PRIMITAKA** |  | **2.028.514** |  |
| **MANJAK PRIHODA I PRIMITAKA** | **2.752.492** |  |  |
| **MANJAK PRIHODA I PRIMITAKA PRENESENI** | **1.623.700** | **4.222.031** | **260** |
| **MANJAK PRIHODA I PRIMITAKA ZA POKRIĆE U SLJEDEĆEM RAZDOBLJU** | **4.376.192** | **2.193.517** | **50** |

U 2020.g. napravljena je korekcija prenesenog manjka iz prethodnih godina (smanjenje) u iznosu od 154.161,00 kn a odnosi se na terećenje po osnovu kašnjenja u izvođenju radova u 2019.g. na rekonstrukciji dijela ulica V. Nazora sa komunalnom infrastrukturom.

Veće odstupanje (iznad 10%) u odnosu na ostvareno u 2019 g. u **obrascu PR-RAS** na razini podskupine ostvareno je na slijedećim AOP pozicijama:

**PRIHODI I PRIMICI**

Na kretanje prihoda i primitaka Gradskog proračuna u 2020.g. utjecaja je pandemija korona virusa koja je imala direktan utjecaj na kretanje prihoda od poreza i prireza na dohodak, poreza na robu i usluge, prihode od zakupa i prihode po osnovi komunalne naknade, a vezano uz proljetno zatvaranje gospodarskih subjekata i smanjenje opsega poslovanja u nastavku godine. Mjera koju je provodio Grad temeljem Odluke Gradskog vijeća odnosila se na oslobođenje od plaćanja komunalne naknade za gospodarske subjekte kojima je bila zabranjena gospodarska djelatnost od strane Stožera civilne zaštite RH. Isto tako za gospodarske subjekte koji su bili zatvoreni nije obračunat najam poslovnog prostora, a došlo je i do pada poreza na potrošnju.

Mjere zatvaranja gospodarskih subjekata kao i opće smanjenje gospodarske aktivnosti na nivou države i globalno, utjecalo je na smanjenje prihoda od poreza i prireza na dohodak, te su mjere države u vidu beskamatnog zajma jedinicama lokane i regionalne samouprave za odgođeno plaćanje poreza i prireza na dohodak i po osnovni povrata poreza i prireza na dohodak omogućile održavanje likvidnosti za redovno poslovanje Grada.

AOP 018 - Porez na imovinu (indeks 74) na što je utjecalo smanjenja poreza na promet nekretnina

AOP 024 - Porez na robu i usluge (indeks73) - došlo je do pada prihoda zbog smanjenja poreza na potrošnju zbog zatvaranja ugostiteljskih objekata

AOP 045 - Pomoći iz inozemstva i od subjekata unutar opće države (indeks 74) - pod utjecajem je pada kapitalnih pomoći od države AOP 056 (indeks 43) i kapitalnih pomoći temeljem prijenosa EU sredstava AOP 068 (indeks 44).

AOP 497- Primjeni zajmovi iz državnog proračuna - odnosi se na kratkoročni beskamatni zajam za ublažavanje posljedica pandemije korona virusa sa rokom dospijeća 30.06.2021.

**RASHODI:**

Rashodi poslovanja manji su za 8%, a rashod za nabavu nefinancijske imovine za 25%, tako da su ukupni rashodi i izdaci manji za 12% u odnosu na 2019.g. Na smanjenje rashoda utjecalo je smanjenje prihoda Proračuna i cjelokupna gospodarska aktivnost.

AOP 166 - Rashodi za materijal i energiju manji su za 56 % u odnosu na 2019.g. i to zbog smanjenja rashoda za električnu energiju za javnu rasvjetu (56%) vezano uz provođenje mjera energetske učinkovitosti (AOP169). Isto tako smanjeni su rashodi za materijal i dijelove za tekuće i investicijsko održavanje komunalne infrastrukture na području grada za 41% (AOP 170) i za sitni inventar i auto gume za 95% (AOP 171); u 2019. godini bila je nabava spremnika za domaćinstvo za odvojeno prikupljanje otpada.

AOP 174 - Rashodi za usluge veće su za 10% u odnosu na 2019.g. i to zbog porasta slijedećih rashoda: zdravstvene i veterinarske usluge porast za 31% (AOP 180), a odnose se porast rashoda za zbrinjavanje psa lutalica, povećanje rashoda za stale usluge za 181% (AOP 183) a odnosi se na naknadu za pružanje energetske usluge vezano uz provođenje mjera energetske učinkovitosti.

AOP 199 - Kamate na primljene kredite i zajmove manje su za 27 % u odnosu na 2019.g, a vezano uz smanjenje glavnice kreditnog zaduženja.

AOP 212 - Subvencije (indeks 204) veće su zbog povećanja subvencija trgovačkim društvima

AOP 258 - Tekuće donacije u novcu manje su za 14%, a odnose se na smanjenje donacija udrugama civilnog društva vezano uz korona mjere i zabranu djelovanja istih.

AOP 262 - Kapitalne donacije (indeks 47) - odnosi se na manje donacija Vatrogasnoj zajednici Grada za nabavu opreme, a u skladu sa planiranim potrebama.

AOP 266 - Kazne, penali, naknade štete (indeks 25) - odnosi se na manju isplatu štete od posljedica elementarnih nepogoda u odnosu na 2019.g. temeljem odluke Vlade RH, a iz doznačenih sredstava iz državnog proračuna.

AOP 272 - Kapitalne pomoći (indeks 13) manje su zbog manjeg ulaganja u izgradnju komunalne infrastrukture putem kapitalnih pomoći Zelinskim komunalijama d.o.o

AOP 343 - Zemljišta (indeks 44) - odnosi se na kupnju zemljišta u skladu sa planom

AOP 355 - Rashodi za građevinske objekte (indeks 195) - odnosi se na investiciju u tijeku vezano za rekonstrukciju i dogradnju Vatrogasnog centra u Sv. Ivanu Zelini

AOP 360 - Postrojenje i oprema (indeks 32) - smanjenje je vezano uz završetak realizacije Projekta EnU u 2019.g.

AOP 382 - Nematerijalna imovina (indeks 168) - odnosi se na projektnu dokumentaciju za nogostupe, rotore i ceste, te prostorno plansku dokumentaciju.

**IZVJEŠTAJ O PROMJENAMA U VRIJEDNOSTI I OBUJMU IMOVINE I OBAVEZA**

AOP 016 – Odnosi se na oslobađanje od obaveza plaćanja komunalne naknade obveznika kojima je Odlukom Stožera civilne zaštite Republike Hrvatske zabranjen rad i to za poslovne prostore na području Grada Svetog Ivana Zeline koji služe obavljanju poslovne djelatnosti za razdoblje od 01.04.2020. do 30.09.2020. a temeljem Odluke Gradskog vijeća.

AOP 020 - Odnosi se na prijenos vodospreme Vukovje temeljem Odluke Gradskog vijeća u imovinu Vodoopskrbe i odvodnje Zagrebačke Županije d.o.o u koja je dijelom u vlasništvu Grada.

AOP 023 - Odnosi se na prijenos vlasništva nad spremnicima za odvojeno prikupljanje otpada od strane Fonda za zaštitu okoliša i energetsku učinkovitost.

**IZVJEŠTAJ O OBAVEZAMA**

AOP 037 - Stanje dospjelih obaveza u iznosu 840.401 kn odnosi se na prekoračenje roka od 60 dana za rashode usluge tekućeg i investicijskog održavanja komunalne infrastrukture, zbog manje ostvarenih prihoda komunalne naknade u odnosu na 2019.g. i u odnosu na plan.

**IZVJEŠTAJ O RASHODIMA PREMA FUNKCIJSKOJ KLASIFIKACIJI**

Rashodi Grada bez proračunskih korisnika prema funkcijskoj klasifikaciji manji su za 14% u odnosu na 2019.g. Najveći utjecaj na kretanje istih imala je pandemija korona virusa tijekom 2020.g., te kapitalna ulaganja na području Grada.

Pod utjecajem pandemije došlo je do povećanja slijedećih rashoda prema funkciji:

AOP 085 - Zdravstvo povećanje za 90% - donacije Domu zdravlja Sveti Ivan Zelina u vidu opremanja

AOP 020 - Civilna zaštita povećanje sa 30% - oprema za civilnu zaštitu

Pandemija je utjecala na smanjenje slijedećih rashoda prema funkciji:

AOP 103 - Rekreacija i kultura – manja sredstva za sportske udruge, udruge u kulturi i ostale udruge civilnog društva

Pod utjecajem kapitalnih ulaganja došlo je do povećanja slijedećih rashoda prema funkciji:

AOP 061 - Višenamjenski razvojni projekti odnose se na ulaganja u sklopu SRC (dovršetak parkirališta s komunalnom infrastrukturom faza 1 i 2 i kupnja zemljišta.)

Kapitalna ulaganja koja su bila realizirana i dovršena u 2019. utjecala su na smanjenje indeksa rashoda prema funkcijskoj klasifikaciji kod:

AOP 026 - Usluge protupožarne zaštite - smanjenje za 23%- u 2019. - nabava vatrogasnog vozila

AOP 111 - Obrazovanje – osnovno obrazovanje smanjenje za 41% - u 2019. kupnja zemljišta

AOP 071 - Zaštita okoliša – smanjenje za 56% - u 2019. EU projekt

**BILANACA**

Imovina Grada na dan 31.12.2020. veća je za 7% u odnosu na 01.01.2021. na što su utjecale promjene na slijedećim AOP pozicijama:

AOP 040 - Nematerijalna proizvedena imovina (indeks 336) - odnosi se na projektnu dokumentaciju za nogostupe, rotore i ceste.

AOP 052 - Građevinski objekti u pripremi (indeks 600) - odnosi se na radove na rekonstrukciji i nadogradnji Vatrogasnog centra.

AOP 063 - Financijska imovina (indeks 88) - odnosi se na smanjenje potraživanja za prihode poslovanja (AOP 141) za 25% , vezano uz naplatu potraživanja u 2020. za pomoći iz državnog proračuna temeljem prijenosa Eu sredstava.

AOP 199 i 209 - Obaveze po osnovi kredita i zajmova - tuzemne (indeks 172) - odnosi se na povećanje kreditne obaveze po osnovi kratkoročnog beskamatnog zajma za odgođeno plaćanje poreza i prireza na dohodak i po osnovni povrata poreza i prireza na dohodak

POPIS UGOVORNIH OBAVEZA – ZALOŽNO PRAVO HIPOTEKA

|  |  |  |
| --- | --- | --- |
| 1. | Založno pravo: Ministarstvo financija RH | Predmet zaloga : Zgrada gradske uprave – garancija za uredno vraćanje dugoročnog kredita kod ZABE u iznosu 324.201 kn za koje je jamstvo banci izdalo Ministarstvo financija RH. |

POPIS SUDSKIH SPOROVA U TIJEKU NA DAN 31.12.2020.

|  |  |  |
| --- | --- | --- |
| 1. | Tužitelj: Privatna lica  Tuženik: GRAD SV. I. ZELINA  Broj predmeta: Pn-915/19  Općinski sud u Sesvetama,  Spor se vodi radi naknade štete,  VPS: 325.500,00 kn | Nakon ukidne odluke Županijskog suda u Velikoj Gorici, povodom naše žalbe, održano **je pripremno ročište** i u tijeku je glavna rasprava. |
| 2. | Tužitelj: ARTOPUS d.o.o.  Tuženik: GRAD SV. I. ZELINA  Broj predmeta: Pn-52/2017  Općinski građanski sud u Zagrebu,  Spor se vodi radi naknade štete  VPS: 37.465,40 kn | Presudom Općinskog suda u Sesvetama, Stalna služba u Dugom Selu od 21.03.2014. broj: P-96/14 odbijen je tužbeni zahtjev kao neosnovan ali je Županijski sud u Zagrebu Rješenjem od 18.10.2016. broj: Gžn-1611/14 ukinuo presudu i vratio predmet na ponovno suđenje.  Ponovljeni postupak je sud na suglasan prijedlog stranaka prekinuo do pravomoćnog okončanja postupka koji se vodi pod brojem P-3405/17 ili drugačije odluke suda. |
| 3. | Tužitelj: Privatno lice  Tuženik: GRAD SV. I. ZELINA  Broj predmeta: P-357/2019  Općinski sud u Sesvetama,  Stalna služba u Sv. I. Zelini  Spor se vodi radi naknade štete  VPS: 1.437,50 kn | Drugostupanjskom presudom potvrđena je prvostupanjska kojom je odbijen tužbeni zahtjev.  Tužitelj je u međuvremenu preminuo, nasljednik je sin koje prebiva u inozemstvu, a protiv kojeg treba pokrenuti ovršni postupak radi naplate parničnog troška od 1.562,50 kn. |
| 4. | Tužitelj: UDRUGA „VODOVOD DONJE OREŠJE-ŠALOVEC-HRASTJE“ i dr.  Tuženik: GRAD SV. I. ZELINA  Broj predmeta: P-465/19  Općinski sud u Sesvetama,  Stalna služba u Sv. I. Zelini  Spor se vodi radi isplate  VPS: 460.000,00 kn | Tužitelji potražuju isplatu iznosa od 460.000,00 kn sa zzk temeljem Ugovora o financiranju izgradnje vodovodne mreže iz 2001 godine.  Odgovor na tužbu predali 07.02.2018.  Prekid postupka radi smrti jednog od tužitelja. Postupak će se nastaviti kada nasljednici preuzmu parnicu. |
| 5. | Tužitelj: EOS MATRIX d.o.o.  Tuženik: GRAD SV. I. ZELINA  Broj predmeta: Ovr-4637/18  Općinski građanski sud u Zagrebu,  Spor se vodi radi ovrhe na nekretnini | Grad je stupio u parnicu na mjesto tužitelja nakon naslijeđene ošasne imovine od fizička osobe.  U tijeku je postupak prodaje naslijeđene nekretnine. |
| 6. | Tužitelj: Privatno lice  Tuženik: II. GRAD SV. I. ZELINA  Broj predmeta: Pn-858/19  Općinski sud u Sesvetama,  Stalna služba u Sv. I. Zelini  Spor se vodi radi naknade štete  VPS: 33.196,86 kn kn | Pripremno ročište od 03.09.2020 odgođeno, čeka se zakazivanje novog. |
| 7. | Tužitelj: Privatno lice  Tuženik: GRAD SV. I. ZELINA  Broj predmeta: Pn-858/19  Općinski sud u Sesvetama,  Stalna služba u Dugom Selu  Spor se vodi radi isplate  VPS: 35.471,37 kn | Zadnje zakazano ročište od 16.03.2020. je odgođeno zbog covid-2019, čeka se zakazivanje novog. |
| 8. | Tužitelj: HRVATSKI URED ZA OSIGURANJE  Tuženik: GRAD SV. I. ZELINA  Broj predmeta: P-588/2019  Općinski sud u Sesvetama  Stalna služba u Sv. I. Zelini  Spor se vodi radi isplate ošasna imovina | Grad je kao nasljednik preuzeo parnicu siječnju 2021. Nema sudskih radnji u međuvremenu. |
| 9. | Tužitelj: HRVATSKI URED ZA OSIGURANJE  Tuženik: GRAD SV. I. ZELINA  Broj predmeta: Pu P-603/2019  Općinski sud u Sesvetama  Stalna služba u Sv. I. Zelini  Spor se vodi radi isplate ošasna imovine | Grad je kao nasljednik preuzeo parnicu siječnju 2019. Nema sudskih radnji u međuvremenu. |

|  |  |  |
| --- | --- | --- |
| Bilješke sastavila:  Kašnar Vlasta |  | Gradonačelnik:  Hrvoje Košćec |
|  |  |  |

Tel:2019213